AARHUS: Østjyllands Politi måtte fredag aften ved 21-tiden kommandere adskillige patruljer ud til området omkring Jens Baggesens Vej i det nordlige Aarhus.

Her var to personer kommet til skade, oplyste politiet på Twitter.

Ifølge vidner på stedet har politiet både været til stede ved Storcenter Nord og omkring Urban Gym på Jens Baggesens Vej, ligesom hundepatruljer også var kaldt til stedet.

Jens Henrik Jensen, vagtchef ved Østjyllands Politi, kunne til Stiften.dk klokken 21.30 ikke komme det meget nærmere, end at der skulle være tale om tumult mellem en større gruppe personer.